laion/Wikipedia-Exotic huggingface dataset:
Tessalit

Tessalit on maakommuun ja küla Mali Kidali piirkonnas. Tessaliti küla on samanimelise cercle'i keskus. Tessalit asub Aguel'hocist 85 kilomeetrit põhjas ja Alžeeria piirist 70 kilomeetri kaugusel. Kommuuni umbes 30 000-ruutkilomeetrine ala on peaaegu täielikult kõrb. 2009. aasta rahvaloenduse järgi elas Tessalitis 5739 inimest. Küla teenindab Tessaliti lennujaam. Tessalit on Sahara oaas ning on pikka aega olnud rändajatele heaks peatuspaigaks. Turismi kõrval on Tessaliti peamiseks majandusharuks kipsi- ja krohvitööstus, mis on viimastel aastatel tulenevalt tuareegide ülestõusust ja terrorismilainest tublisti kannatada saanud. Tessalitist 7 kilomeetri kaugusel kirdesse jäävas Amachachi külas asub Mali valitsusvägede baas. Kommuun asub Adrar des Ifoghasi mäestikus. Suurema osa rahvastikust moodustavad tuareegid. Tessalitist on pärit ansambel Tinariwen ja luuletaja Souéloum Diagho. Tessaliti sõprusküla on Saint-Jean-de-Maurienne Prantsusmaal. Tessaliti cercle's asuvad Tessaliti, Timtaghène ja Aguel'hoci kommuun.  Pikemalt artiklis Tessaliti lahing Hoolimata Mali õhuväe ja Ukraina palgasõdurite toetusest, kaotasid Mali valitsusväed Tessaliti 2012. aastal tuareegi mässulistele. Prantsusmaa dessantväed maandusid Tessaliti lennujaamas ning võimaldasid Prantsuse-Aafrika koalitsiooni õhusõidukitel lennuväljal maanduda. Peastaabi kõneisiku kolonel Thierry Burkhardi sõnul vallutati Tessalit 2013. aasta 8. veebruaril. Programme d'Appui au Développement des Régions du Nord: Guide de Collecte des Données Cercle de Tessalit (prantsuse), Ministère de l'Administration Territoriale et des Collectivités Locales. République du Mali., 2007, originaali arhiivikoopia seisuga 20. juuli 2012. Resultats Provisoires RGPH 2009 (Région de Kidal) (PDF) (prantsuse), République de Mali: Institut National de la Statistique, originaali (PDF) arhiivikoopia seisuga 27. juuli 2012, vaadatud 28. juulil 2019. "Tessalit". Open Street Map. Vaadatud 17. juunil 2018. "Tessalit". HERE Maps. HERE. Vaadatud 17. juunil 2018. French forces control strategic Mali town Tessalit, Expatica French News, 8. veebruar 2013[alaline kõdulink]
USS Security Eesti AS

USS Security Eesti AS on turvateenuste ettevõtte Eestis. Alates 2010. aastast USS Security Eesti AS-i nõukogu esimees on Urmas Sõõrumaa. Ettevõtte juhataja on Raul Parusk. 2018. aastal oli USS Security Eesti AS käive 17,3 mln eurot ja puhaskahjum 122,6 tuhat eurot. Töötajate arv oli 949 inimest. Omanikud on Urmas Sõõrumaa (96,18%) ja Koidu Anvelt (3,82%). Охранная фирма Сыырумаа встревожена: строительный сектор отбирает рабочую силу, Postimees 28.07.2019 (vaadatud 28.07.2019)
Viisi tänav

Viisi tänav on tänav Tallinnas Nõmme linnaosas Pääsküla asumis. Viisi tänav moodustati 9. mail 2017 Raudtee tänava eraldiseisvast lõpuosast. Tänav on saanud nime lähikonnas asuvate Lauliku tänava ja Värsi tänava mõjul. Nõmmele lisandus uusi tänavanimesid Nõmme Veebileht, 16. august 2017
Monte Argentario vald

Monte Argentario vald on omavalitsusüksus (comune) Itaalias Toscana maakonna Grosseto provintsis. Monte Argentario on turismisihtkoht. Olulised on purjetamine ja kalapüük. Monte Argentario kõrgeim punkt on 635 meetrit merepinnast. Algselt oli Monte Argentario saar, nüüd ühendavad seda mandriga kitsad maaribad. Monte Argentariol elasid tõenäoliselt etruskid. Rohkem ajaloolisi andmeid hakkab aga olema Vana-Rooma perioodist. 1610. aastal suri seal Michelangelo Caravaggio, kes oli parajasti teel Napolist Rooma. Samasse San Sebastiano kalmistule Porto Ercole linnakeses maeti ka tema säilmed. "The mystery of Caravaggio's death solved at last – painting killed him" The Guardian, 16. juuni 2010
Magliano in Toscana vald

Magliano in Toscana vald on omavalitsusüksus (comune) Itaalias Toscana maakonna Grosseto provintsis. Vallas asuvad vallakeskus Magliano ning Montiano ja Pereta küla. Etruski perioodist pärineb palju asulakohti. San Bruzio klooster
Pakri päikeseelektrijaam

Pakri päikeseelektrijaam ehk Pakri päikesepark on päikeseelektrijaam Harjumaal Paldiski linna serval PAKRI Teadus- ja Tööstuspargist põhja ja lõuna pool. Päikeseelektrijaam on paigaldatud endisele jäätmemaale, mille pinnasest kõrvaldati ehitus- ja bioloogilised jäätmed. Pakri päikeseelektrijaam valmis 2018. aasta detsembri lõpus. Selle installeeritud võimsus on 1,0 MW. PAKRI tööstuspargil sai valmis 2 jalgpalliväljaku suurune päikesepark, Bioneer, 15.01.2019 (vaadatud 28.07.2019)
Võrkvõlv

Võrkvõlv on rist-, täht- ja aamvõlvi jooni kombineeriv keerukas võlvitüüp, mille puhul tugedelt (sammastelt, piilaritelt või konsoolidelt) lähtuvad roided ristuvad ja põimuvad võlvi palendil võrgutaoliselt. Iseloomulik eriti Saksamaa, Madalmaade ja Poola hilisgootikale, kuid ka mõnede Inglismaa ehitiste roidestikke võib pidada võrkvõlvideks (Gloucesteri katedraali koor). Erinevalt rist- ja tähtvõlvlaest puuduvad vööndkaared ja üksikud võlvikud pole laes enam selgelt eristatavad. Roidemustris on võrkvõlvi üks tunnuseid ruutjate ja rombjate pindade olemasolu roiete vahel. Võrkvõlv oletatakse olevat kujunenud tähtvõlvi roideid ja lisaroideid (tierceron) ühendavatest lühikestest tugiroietest (lierne). Rheinland-Pfalzi St. Goari kiriku kesklöövi võrkvõlv Bremeni toomkiriku põhjalöövi võrkvõlv 16. sajandist Altheimi Peetri kiriku võrkvõlv Essenbachis Võrkvõlv Stralsundi Maarja kiriku lääneosa ühes võlvikus Gmündi toomkiriku kooriruumi lagi Mělníki Peetri ja Pauli kiriku lagi Tšehhis Ratsanike trepikäik Praha kindluses Riia Jaani kiriku võrkvõlv aastast 1520 Tähtvõlv Kärgvõlv Meyers Konversationslexikon, 4. Auflage (1885-1890), lk 312 F. Luthmer. Bau- und Kunstdenkmäler des Regierungsbezirks Wiesbaden. 1902. lk 121 https://medievalheritage.eu/en/main-page/dictionary/net-vault/ Voûte. Dictionnaire raisonné de l’architecture française du XIe au XVIe siècle "Arhiivikoopia". Originaali arhiivikoopia seisuga 28. juuli 2019. Vaadatud 28. juulil 2019.{{netiviide}}: CS1 hooldus: arhiivikoopia kasutusel pealkirjana (link) Võrkvõlvid Wikimedia Commonsis
Stroganovide stiil

Stroganovide stiil oli Venemaal 17.–18. sajandil käibinud arhitektuuristiil, mis Uurali piirkonnas kitsalt regionaalsena oli kasutusel samaaegselt Moskva barokiga. Nime on saanud Venemaa suurettevõtjate Stroganovide järgi, kelle maavaldustes ehitati selles stiilis kirikuid ja muid hooneid. Võrreldes Moskva barokiga olid Stroganovide ehitised arhitektuuriliselt ülesehituselt ja põhiplaanilt alalhoidlikumad. Kirikutel säilis traditsiooniline kolme või viie lööviga ja mitme tambuurkupliga ristkuppelkiriku põhiplaan. Stroganovide kirikud olid seevastu aga palju enam üle kuhjatud dekoratiivsete kaunistuselementidega kui Moskva barokkstiilis ehitised. Säilinud on ka üks ilmalik hoone – Stroganovide palee Permi krais Ussoljes. Maarja Templisseviimise kloostri kirik (Введенский собор) Solvõtšegodskis (1689–1693) Kaasani kirik (Казанская церковь) Ustjužnas (1694) Smolenski Jumalaema pühakuju kirik (Смоленская церковь) Gordejevkas Nižni Novgorodis (1694–1697) Jumalaema Sündimise kirik Nižni Novgorodis (1696–1703) Stroganovide maja (палаты Строгановых) Ussoljes Stroganovide maja Ussoljes Issanda Muutmise katedraal Ussoljes Maarja Templisseviimise kloostri kirik Solvõtšegodskis Ustjužna Kaasani kirik Smolenski kirik Nižni Novgorodis Jumalaema Sündimise kirik Nižni Novgorodis https://www.hisour.com/de/moscow-baroque-33436/
Oru valla vapp

Oru valla vapp on Lääne maakonnas asunud endise Eesti haldusüksuse Oru valla vapp. Vapp oli kasutusel 3. juunist 1998 kuni 20. oktoobrini 2013, mil ühineti Taebla ja Risti vallaga ühtseks Lääne-Nigula vallaks. Pikuti kuldse viljakõrrega poolitatud kilbi parem pool on roheline, vasak pool sinine. Vapi keskel ristatuna kaks kuldset viljakõrt. Roheline ja sinine värv sümboliseerivad valla mereäärset asukohta. Viljapeade kimp sümboliseerib valdavalt põllumajanduslikku tegevust vallas. Oru valla lipp Lääne-Nigula valla lipp Risti valla vapp Taebla valla vapp Lääne maakond Oru valla sümboolika Riigikantselei kodulehel
Eesti-Mongoolia suhted

Eesti-Mongoolia suhted on head, kuid väheaktiivsed. Mongoolia tunnustas Eesti Vabariiki 29. augustil 1991. Diplomaatilised suhted sõlmiti 20. oktoobril 1991. Mongoolia suursaadik Mendsaikhan Enkhshaikan, kes toimib Stockholmist, esitas volikirjad Vabariigi Presidendile 15. juunil 2017. Eesti suursaadik Mongoolias on Pekingis resideeriv Marten Kokk, kes andis 15. novembril 2016 Mongoolia presidendile Tsahhiagijn Elbegdordžile üle oma volikirjad. Alates 2014. aasta maist toimib Eesti aukonsulina Ulaanbaataris pr Lhkagvasuren Kulan. https://vm.ee/et/riigid/mongoolia?display=relations
STS-117

STS-117 oli NASA Space Shuttle'i programmi 118. missioon ja 21. kosmosesüstiku missioon, mis suundus Rahvusvahelisse Kosmosejaama (ISS). Missiooni teenindas kosmosesüstik Atlantis. Atlantis startis missioonile 8. juunil 2007 kohaliku aja järgi kell 19:38. Missiooni start oli esialgu määratud 16. märtsile 2007, kuid see lükati tunduvalt edasi, sest 26. veebruaril jäi Space Shuttle stardiplatvormil rahetormi kätte, mis kahjustas välispaagi isolatsiooni ja Atlantise kuumuskilpi. Atlantis viis ISS-i S3/S4 sõrestiku ja sellega seotud elektrisüsteemid, sealhulgas päikesepaneelide komplekti. Lisaks viis STS-117 jaama 15. ekspeditsiooni liikme Clayton Andersoni ja tõi Maale Sunita Williamsi. 11. juunil 2007 teatas NASA, et missiooni pikendatakse kahe päeva võrra ning missiooni plaani lisati neljas kosmosekõnd. STS-117 oli kosmosesüstik Atlantise pikim missioon, sest 21. juunil otsustati halva ilma tõttu maandumisest loobuda. Atlantis maandus Edwardsi õhujõudude baasi 22. juunil. "STS-117". NASA. Vaadatud 28. juuli 2019. "STS-117 Crew". NASA. Originaali arhiivikoopia seisuga 12. august 2020. Vaadatud 28. juuli 2019.
Frederick Sturckow

Frederick Wilford Sturckow (sündinud 11. augustil 1961) on insener, erakosmoselennuki piloot ning endine merejalaväelane ja NASA astronaut. Sturckow valiti NASA astronaudiks 1994. aastal ja ta osales neljal Space Shuttle'i missioonil. Ta lendas piloodina missioonidel STS-88 ja STS-105 ning oli missioonide STS-117 ja STS-128 komandör. Kõik missioonid põkkusid Rahvusvahelise kosmosejaamaga ning Sturckow on üks ainult kahest inimesest, kes on jaama külastanud neli korda. Hiljem oli Sturckow Johnsoni kosmosekeskuses sideohvitser. Sturckow lahkus NASAst 2013. aastal ning asus piloodina tööle Virgin Galacticusse. "Virgin Galactic hires ex-astronaut, veteran pilot to ferry space tourists". NBC News. Vaadatud 28. juuli 2019.
Kalõjbek Tagajev

Kalõjbek Tagajev (kirgiisi keeles Калыйбек Тагаев; sündinud 14. aprillil 1940 Narõni oblastis) on Kõrgõzstani helilooja ja laulja. 1997 – Kõrgõzstani rahvakunstnik Каныкей МАНАСОВА: В Бишкеке отмечают 75–летие народного артиста Кыргызстана Калыйбека Тагаева. КУЛЬТУРА. 24.kg, 15 апреля 2015, Бишкек Сүйүн Кулматова: Обончу-аткаруучу Калыйбек Тагаев: “АРТЫМДА ТУЯК КАЛСА ДЕП ТИЛЕП КЕЛЕМ. Турмуш. Super.kg №357 Калыйбек ТАГАЕВ, Кыргыз эл артисти, композитор: «Артымда эркек бала калса деп үйлөнгөм» - Кыргыз маданият борбору (Kõrgõzstani kultuurikeskus)
Mehikoorma dessant

Mehikoorma dessant oli 16.-18. augustil 1944. aastal Lämmijärve Mehikoorma piirkonnas Nõukogude Punaarmee Leningradi rinde 128. ja 191. laskurdiviisi vägedega teostatud dessantoperatsioon Saksa vägede tagalasse. Mehikoorma piirkonnas kaitsel olnud 207. julgestusdiviisile allunud 5. Eesti Piirikaitserügement taandus Tartu poole erilist vastupanu osutamata. 5. piirikaitserügemendi III pataljon ja 94. rügement taandusid Võhandu jõe piirkonnast Ahja jõe joonele. Punaarmee dessantoperatsioon kiirendas Saksa vägede rindejoone kokkuvarisemist ja üksuste taandumist Emajõe joonele. Tartu lahing (1944) 3. Balti rinde Riia pealetungioperatsioon AIVAR KASS, VÄIKE-EMAJÕE LAHINGUD 1944. AASTA SUVEL, Kaitseväe Ühendatud Õppeasutused Strateegia õppetool. Tartu 2003
STS-115

STS-115 oli NASA Space Shuttle'i programmi missioon Rahvusvahelisse Kosmosejaama, mida teenindas kosmosesüstik Atlantis. See oli esimene ISS-i kooste missioon pärast Columbia katastroofi. STS-115 startis 9. septembril 2006 kohaliku aja järgi kell 11:14:55. Atlantis viis jaama sõretiku, kaks päikesepaneeli ja akud. Missiooni ajal väljusid meeskonnaliikmed kolm korda avakosmosesse ja valmistasid päikesepaneelid ette kasutuselevõtuks. STS-116 pidi algsete plaanide järgi startima aprillis 2003, kuid Columbia katastroofi ja muude viivituste tõttu lükati seda korduvalt edasi. Kuna jaama detailid kaalusid 16 tonni, oli süstiku meeskond tavapärase seitsme asemel kuueliikmeline. "STS-115". NASA. Originaali arhiivikoopia seisuga 22. aprill 2019. Vaadatud 30. juuli 2019. "STS-115 Crew". NASA. Originaali arhiivikoopia seisuga 2. juuni 2017. Vaadatud 30. juuli 2019.
Sondergotik

Saksa erigootika (saksa keeles Deutsche Sondergotik või lihtsalt Sondergotik) on termin, mida on kasutatud ja kasutatakse kohati ka praegu Saksamaa hilisgooti arhitektuuri kohta, mille tellijaks ja tarvitajaks olid suurel määral linnakodanikud. Periood algab umbes 14. sajandi keskpaigas ja kestab 16. sajandini. Põhiliselt on erigootika all mõeldud Austria, Baieri, Saksimaa ja Böömimaa arhitektuuri ajavahemikus 1350–1550. Sondergotik on ajaliselt samaaegne Prantsusmaa leekestiiliga, perpendikulaarstiiliga Inglismaal, manuelismiga Portugalis ja Isabella stiiliga Hispaanias. Väljendi võttis kasutusele saksa kunstiajaloolane Kurt Gerstenberg 1913. aastal oma teoses "Deutsche Sondergotik", milles ta pidas Saksamaa hilisgootikat, eriti selle kodakirikuid prantsuspärase kõrggootika eriliseks saksapäraseks avaldumisvormiks. Nimetust on peetud siiski ka liiga hinnanguliseks, vastuoluliseks ideoloogilise laetuse tõttu ja selle põhjendusi irratsionaalseks. Samal ajal moodustab Sondergotik oma lätetelt osa rahvusvahelisest gootikast. Eestis on mõistet kasutanud Villem Raam ja Voldemar Vaga. Kirikute põhiplaan on tugevalt lihtsustatud: transept ei eendu peaaegu üldse või jääb üldse ära, samuti puuduvad kooriümbriskäik ja kabelipärg kimppiilarite asemel on tugedeks lihtsad ümmargused sambad või kaheksakandilised piilarid kirikute siseruumis jäetakse tihti ära trifoorium võlvlagedes kaovad selgelt eraldatavad vööndkaared, palju esineb võrk- ja kärgvõlvi levinuimaks hoonetüübiks saab ühekõrguste löövidega kodakirik Vastandina lihtsustatud põhiplaanile esineb fantastilist mänglemist detailides: fantaasiarikkad võlviroidestikud lagedel, kurvilised, murtud, põimunud ja rippuvad roided naturalistlikkuseni viimistletud taimemotiivid dekooris, portreelisus, elulähedane miimika ja poosid skulptuuridel Valgevene gooti arhitektuur Poola gooti arhitektuur Tšehhi gooti arhitektuur Tellisgootika https://www.hisour.com/de/sondergotik-29735/ Deutsche Sondergotik : eine Untersuchung über das Wesen der deutschen Baukunst in späten Mittelalter. München, 1913 https://www.oxfordartonline.com/groveart/abstract/10.1093/gao/9781884446054.001.0001/oao-9781884446054-e-7000079746 V. Raam. Über die Sondergotik im mittelalterlichen Estland. – Zweites "Homburger Gespräch", vom 28. September - 1. Oktober 1980 : Thema: Kunst des Mittelalters in Nord- und Nordost-Europa - heute / Martin-Carl-Adolf-Böckler-Stiftung ; herausgegeben von Erich Böckler[alaline kõdulink] V. Vaga. Üldine kunstiajalugu. Tallinn, 1999 Sondergotik. HiSoUR Sondergotik. Encyclopedia.com
Boris Johnsoni esimene valitsus

Boris Johnsoni esimene valitsus oli Suurbritannia valitsus, mis asus ametisse 24. juulil 2019, kui kuninganna Elizabeth II kutsus Boris Johnsonit moodustama valitsust pärast eelmise peaministri Theresa May tagasiastumist. May astus Konservatiivse Partei juhi kohalt tagasi 7. juunil 2019; Johnson valiti tema järglaseks 23. juulil 2019. Johnsoni valitsus moodustati 57. Suurbritannia parlamendist. Theresa May teatas 24. mail 2019, et astub tagasi Konservatiivse Partei juhi ja seetõttu ka peaministri ametist, kuna tal pole kolm korda õnnestunud tagada Euroopa Liidu ja Suurbritannia vahelise lahkumislepingu ratifitseerimist House of Commonsis, mille alusel oleks Suurbritannia lahkunud Euroopa Liidust. Tema teadaanne järgnes ka Konservatiivse Partei väga kehvale tulemusele 2019. aasta Euroopa Parlamendi valimistel Suurbritannias. Tema ametist lahkumine Konservatiivide juhina jõustus 7. juunil 2019. Endine Londoni linnapea ja välisminister Boris Johnson valiti 23. juulil 2019 May järglaseks. Kuninganna Elizabeth II määras ta järgmisel päeval peaministriks. Johnson sai päranduseks vähemusvalitsuse, mida toetas usaldusleping Põhja-Iirimaa Demokraatliku Unionistliku Parteiga. Boris Johnsoni teine valitsus
Ridala valla vapp

Ridala valla vapp on Lääne maakonnas asunud endise Eesti haldusüksuse Ridala valla vapp. Vapp kinnitati 7. veebruaril 2000. Punase kilbi alumisest servast tõusev hõbedase ääristusega must, jalaga rõngasrist. Risti harudevahelised sektorid on kuldsed. Rõngasrist sümboliseerib elupuud, mis tähendab igavest elu ning pärineb unikaalselt muistiselt, milleks on trapetsikujuline hauaplaat Ridala kiriku edelanurga lähedal. Risti harude vahelised kollased sektorid sümboliseerivad päikeseketast ilmasamba otsas. Ridala valla lipp Ridala valla sümboolika valla kodulehel Ridala valla sümboolika Riigikantselei kodulehel
Koreguahe keel

Koreguahe keel on tukano keelkonda kuuluv keel, mida räägivad koreguahed Orteguaza ja Caquetá jõe ääres Colombias. 2008. aastal hinnati kõnelejate arvuks 2100. Koreguahe keelt võib kuulda Lluís Quílezi 2014. aasta mängufilmis "Out of the Dark". https://www.ethnologue.com/language/coe https://wals.info/languoid/lect/wals_code_kje
Bielsk Podlaski

Bielsk Podlaski on linn Poolas Podlaasia vojevoodkonnas, Bielski maakonna halduskeskus. Bielsk Podlaski asub Białystokist umbes 43 km lõunas, Valgevene piirist ligikaudu 30 km kaugusel. Bielsk Podlaski oli olemas juba 13. sajandil, Magdeburgi linnaõigused sai 1495. aastal. 1897. aasta rahvaloenduse andmetel moodustasid juudid 54,6% Bielsk Podlaski elanikest. Călărași, Moldova Călărași, Rumeenia Dve Mogili, Bulgaaria Kobryn, Valgevene Rahhiv, Ukraina Svietłahorsk, Valgevene Historia Bielsk Podlaski Encyclopedia Judaica: Bielsk Podlaski, Poland Jewish Virtual Library
Risti valla vapp

Risti valla vapp on Lääne maakonnas asunud endise Eesti haldusüksuse Risti valla vapp. Vapp oli kasutusel 27. veebruarist 1998 kuni 20. oktoobrini 2013, mil ühineti Taebla ja Oru vallaga ühtseks Lääne-Nigula vallaks. Helesinisel kuldse äärisega kilbil on hõbedane pügalrist. Kujund pärineb vöökirjalt. Sinine värv sümboliseerib taevast, ausust ja siirust. Kuldne sümboliseerib jõukust ning hõbedane on ristuvate maanteede ja elutarkuse värv. Risti valla lipp Oru valla vapp Taebla valla vapp Lääne-Nigula valla lipp Lääne maakond Risti valla sümboolika Riigikantselei kodulehel Risti valla sümboolika valla kodulehel
Busko-Zdrój

Busko-Zdrój on linn Poolas Święty Krzyżi vojevoodkonnas, Busko-Zdrój maakonna halduskeskus. Busko-Zdrój asub Kielcest umbes 45 km lõunas. Asula oli olemas juba 12. sajandil. Linnaõigused sai Busko-Zdrój 1287. aastal, kuid kaotas need 1870. aastal. Linnaõigused sai Busko-Zdrój tagasi 1916. aastal. Busko-Zdrój on tuntud kuurortlinn, kus leiduvad mineraalveeallikad. Linnas on mitmeid sanatooriume. Busko-Zdrój Encyklopedia PWN Busko-Zdrój poland.travel
Połaniec

Połaniec on linn Poolas Święty Krzyżi vojevoodkonnas Staszówi maakonnas, Połanieci valla halduskeskus. Połaniec asub Visla vasakul kaldal, Staszówist umbes 17 km lõunakagus. Asulat on ürikutes esimest korda mainitud 1191. aastal. Połaniec sai linnaõigused 1264. aastal. Połaniec kaotas linnaõigused 1870. aastal, kuid sai need tagasi 1980. aastal. Linnas asub 1979. aastal käiku antud Połanieci soojuselektrijaam. Połaniec. Historia miejscowości Wirtualny sztetl Połaniec Encyklopedia PWN Elektrownia Połaniec szkolnictwo.pl
Taebla valla vapp

Taebla valla vapp on Lääne maakonnas asunud endise Eesti haldusüksuse Taebla valla vapp. Vapp oli kasutusel 5. oktoobrist 2004 kuni 20. oktoobrini 2013, mil ühineti Risti ja Oru vallaga ühtseks Lääne-Nigula vallaks. Vapi kavandi autor on Agu Kübarsepp. Rohelisel kuldse välisäärisega vapikilbil on kaks kuldset kujundit – vankriratas ja kahepoolne taluvärav, mis moodustavad ühtse sümboli. Vankriratas sümboliseerib tööd ja liikumist. Kahepoolne taluvärav sümboliseerib kodu ning neid ümbritsev väliseääris viitab hea töö ja ilusa kodu omavahelisele seotusele. Roheline värv vapil viitab valla pidevale arengule, kuldne on küpsuse ja jõukuse värv. Taebla valla lipp Oru valla vapp Risti valla vapp Lääne-Nigula valla lipp Lääne maakond Taebla valla sümboolika valla kodulehel Taebla valla sümboolika Riigikantselei kodulehel
Suchedniów

Suchedniów on linn Poolas Święty Krzyżi vojevoodkonnas Skarżysko-Kamienna maakonnas, Suchedniówi valla halduskeskus. Suchedniów asub Skarżysko-Kamiennast vahetult lõuna pool. Asula on rajatud 16. sajandil. Linnaõigused sai Suchedniów 1962. aastal. https://bdl.stat.gov.pl/api/v1/data/localities/by-unit/052615210054-0948360?var-id=1639616&format=jsonapi, vaadatud 6.10.2022. Suchedniów Encyklopedia PWN
Włoszczowa

Włoszczowa on linn Poolas Święty Krzyżi vojevoodkonnas, Włoszczowa maakonna ja Włoszczowa valla halduskeskus. Włoszczowa asub Kielce kesklinnast umbes 47 km läänes. Włoszczowa sai linnaõigused 1539. aastal, kuid kaotas need 1870. aastal. Włoszczowa sai linnaõigused tagasi 1916. aastal. https://bdl.stat.gov.pl/api/v1/data/localities/by-unit/052615313064-0948472?var-id=1639616&format=jsonapi, vaadatud 6.10.2022. Włoszczowa Encykolpedia PWN
Ben Wallace (poliitik)

Robert Ben Lobban Wallace (sündinud 15. mail 1970 Londonis Bromley linnaosas Farnborough's) on Suurbritannia poliitik, alates 24. juulist 2019 kuni 31. augustini 2023 Suurbritannia kaitseminister. Wallace astus 19-aastaselt Sandhursti Kuninglikku Sõjaväeakadeemiasse, mille lõpetamise järel teenis aastani 1998 Šoti kaardiväes (Põhja-Iirimaal, Saksamaal, Küprosel ja Kesk-Ameerikas). Ta kuulub Konservatiivse Partei ridadesse, on olnud Šotimaa Parlamendi liige ning on aastast 2005 Suurbritannia parlamendi liige. 24. juulist 2019 kuni 31. oktoobrini 2023 oli ta Suurbritannia kaitseminister. Veebruaris 2022 avalikustati, et aasta lõpul võib temast saada NATO peasekretär. 2024 Maarjamaa Risti II klassi teenetemärk Ben Wallace'i koduleht (inglise keeles) Ben Wallace Konservatiivse Partei kodulehel (inglise keeles) Ben Wallace parlamendi kodulehel (inglise keeles)
Petaaluse

Petaaluse on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Elanike arv 2011. aasta rahvaloenduse andmeil oli 38. 10. jaanuaril 2014 eraldati Petaalusest Peanse küla. Maa-amet, vaadatud 21.11.2020. Statistikaamet, vaadatud 3.08.2023. Eesti haldus- ja asustusjaotuse klassifikaator, vaadatud 9.06.2014.
Poanse

Poanse on küla Pärnu maakonnas Lääneranna vallas. Enne Eesti omavalitsuste haldusreformi 2017. aastal kuulus küla Lääne maakonda Lihula valda. Muististest asuvad Poanse küla territooriumil Poanse tarandkalmed vanusega I aastatuhande II pool eKr ja Poanse väikeselohuline kultusekivi. Maa-amet, vaadatud 21.11.2020. Statistikaamet, vaadatud 4.08.2023. Eesti haldus- ja asustusjaotuse klassifikaator, vaadatud 9.06.2014. "Arhiivikoopia". Originaali arhiivikoopia seisuga 28. märts 2014. Vaadatud 1. augustil 2014.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 28. märts 2014. Vaadatud 1. augustil 2014.{{netiviide}}: CS1 hooldus: arhiivikoopia kasutusel pealkirjana (link)
Vāļukalns

Vāļukalns (ka Vāļi) on küla (mazciems) Lätis Cēsise piirkonnas Drabeši vallas. Aastail 2000–2021 kuulus küla Amata piirkonda. Vāļukalns asub valla põhjaosas merepinnast 102 meetri kõrgusel. Küla jääb valla keskusest Ausmasest 12 ja Riiast 90 kilomeetri kaugusele. Külas asuvad Vāļi muinaskalmed, mis on arheoloogiamälestisena riikliku kaitse all.. Asula jääb Gauja rahvusparki. Aastal 2007 oli külas 10 elanikku. Läti Ruumiandmete Agentuur Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts[alaline kõdulink] Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze